PROUD เปิดตัว “Vi Ari Sales Gallery” ใจกลางอารีย์ มูลค่า 507 ลบ.
PROUD เปิดตัว “Vi Ari Sales Gallery” สนง.ขายโครงการแนวราบสุดลักชัวรี ใจกลางอารีย์ มูลค่ารวม 507 ล้านบาท
PROUD เปิดตัว “Vi Ari Sales Gallery” สนง.ขายโครงการแนวราบสุดลักชัวรี ใจกลางอารีย์ มูลค่ารวม 507 ล้านบาท
7 ธ.ค. 2565

นายภูมิพัฒน์ สินาเจริญ ประธานเจ้าหน้าที่บริหาร บริษัท พราว เรียล เอสเตท จำกัด (มหาชน) หรือ PROUD เปิดเผยว่า บริษัทฯ เดินหน้าตามแผนงานขยายโครงการใหม่ระดับลักชัวรี สู่ทำเล CBD  (Central Business District)  ย่านศูนย์กลางเศรษฐกิจกรุงเทพฯ เปิดตัว “Vi Ari Sales Gallery” สำนักงานขายโครงการที่อยู่อาศัยแนวราบ ระดับลักชัวรี แห่งแรก ของ พราว เรียล เอสเตท โครงการ วี อารีย์ (VI ARI) บ้านเดี่ยวบนทำเลศักยภาพใจกลางอารีย์ ซ.3 มูลค่าโครงการรวม 507 ล้านบาท โดยมีราคาขายต่อหลังประมาณ 82 ล้านบาท จำนวน 6 ยูนิต
ในส่วนของโครงการ วี อารีย์ โดดเด่นด้วยดีไซน์การออกแบบ ภายใต้คอนเซ็ปต์ “MODERN TROPICAL HOUSE” ตอบโจทย์ไลฟ์สไตล์การอยู่อาศัยที่หลากหลาย แต่ยังผสานวิถีการใช้ชีวิตการอยู่อาศัยให้เป็นส่วนหนึ่งของธรรมชาติ พร้อมพื้นที่ใช้สอยขนาดใหญ่ ครบครันในทุกฟังก์ชันการใช้งานทั้งห้องนอน, ห้องครัว, ห้องทำงาน, ห้องนั่งเล่น พร้อมพื้นที่พิเศษภายในบ้านสามารถปรับเปลี่ยนพื้นที่การใช้งานตามความต้องการของผู้อยู่อาศัยในทุกเจเนอเรชั่น
โดยโปรโมชั่น พิเศษ จองโครงการฯ ตั้งแต่วันนี้-31 ธ.ค.65 บริษัทฯ ให้สิทธิพิเศษแก่ลูกค้าในการออกแบบและปรับเปลี่ยนพื้นที่บ้านเองได้ ไม่ว่าจะเป็น ผนังภายในบ้าน Finishing ต่าง ๆ สระว่ายน้ำ รวมไปถึงให้ลูกค้าได้เลือก Interior Option ที่ออกแบบโดยบริษัท P49 ให้ลูกค้าได้เลือกถึง 3 แบบด้วยกัน รวมไปถึงสิทธิพิเศษอื่นๆ อีกมากมาย
ทั้งนี้ ผู้สนใจสามารถเยี่ยมชมตัวอย่างโครงการและรับข้อมูลเพิ่มเติมได้ Vi Ari Sale Gallery ที่ GUMP’s Ari Community Space หรือ www.proudrealestate.co.th/vi-ari/